सरायन नदी से कुछ दूरी पर लखनऊ से दिल्ली जाने वाले राष्ट्रीय राजमार्ग नंबर 24 पर सीतापुर जिले में स्थित आकार में त्रिकोणीय क्षेत्र बनाता हुआ 'सीतापुर जिले का हाईटेक शहर "सिधौली" अर्थात सिद्ध पुरुषों का घर | प्राचीन काल से ही यह देवों के देव महादेव की वंदना का पूजनीय स्थल रहा है। यहां बहुत घना जंगल रहता था एवं नैमिष क्षेत्र के हजारों साधु संत इसी जंगल में तपस्या करते रहते थे। और इसीलिए इसका नाम सिद्धों की अवली अर्थात सिधौली पड़ गया।
सिधौली कस्बे से कुछ दूरी पर स्थित प्रसिद्ध कस्बा बाड़ी में जन्मे 'सुदामा चरित' के रचयिता महाकवि नरोत्तमदास एवं ग्राम हीरापुर में जन्मे 'कुरीति गढ़ संग्राम' के रचयिता प्रसिद्ध कबीरपंथी संत श्री रामाश्रयदास नाई जैसे महाज्ञानियों से यह सिधौली की धरती फूली नहीं समाती है। हमारी सिधौली ब्लाक से ही परमवीर चक्र विजेता कैप्टन मनोज पांडे, प्रसिद्ध अवधी कवि बलभद्र प्रसाद दीक्षित उर्फ पढीस एवं आशीर्वादी लाल श्रीवास्तव जैसे महान इतिहासकारों के जन्म से शहर हमेशा गर्व महसूस करता है। स्वतंत्रता आंदोलन के दौरान सन 1924 में महात्मा गांधी ने सिधौली के पड़ाव मैदान पर ठहर करके यहां की जनता को संबोधित किया था। इस कस्बे की अवस्थित ऐसी है कि आप यहां से सीतापुर, लखनऊ, महमूदाबाद ,बिसवां एवं मिश्रिख जा सकते हैं और लगभग सभी तरफ समुचित साधन व्यवस्था है। 
सिधौली के दर्शनीय स्थलों में महाकवि नरोत्तमदास जन्मस्थली बाड़ी, पंच पीर बाबा की मजार बाड़ी, श्री सिद्धेश्वर मंदिर,मंशापूर्ण हनुमान मंदिर सिधौली मुख्य है!

शैक्षिक संस्थान
पर्यटन स्थल
प्रमुख यात्री निवास(होटल)
सिधौली नगर